open-index/open-wikipedia-markdown huggingface dataset:
Enschede

**Enschede** je grad i općina (gemeente) od 154.476 stanovnika u nizozemskoj provinciji Overijssel.

## Geografija
Enschede leži na istoku Nizozemske, pored njemačke granice, na kanalu Twente. U općini se pored samog grada nalaze i naselja Lonneker, Glanerbrug i Boekelo.

## Historija
Iako je status grada dobio još 1325. godine, Enschede je ostao zapravo selo do početka 19. vijeka kada se razvio kao snažan centar holandske tekstilne industrije sa brojnim predionicama pamuka. Grad je teško stradao za velikog požara 1862. godine, ali i za Drugog svjetskog rata kad je dobar dio grada porušen, pa je nakon rata obnovljen modernističkom arhitekturom.

## Znamenitosti, kultura, obrazovanje i sport
Danas su najveće znamenitosti grada Gradska vijećnica iz 1933. i Palača teatra iz 1955. godine. Enschede ima i operu, kao i dosta muzeja i crkava. U gradu od 1961. djeluje Universiteit Twente koji je izrastao iz Visoke tehničke škole za tekstil. Enschede je poznat po svojoj trijenalnoj manifestaciji na kojoj se okupljaju članovi udruženja De Kogge, koje okuplja holandske, flamanske i njemačke pisce. Grad je širom svijeta poznat i po svom nogometnom klubu FC Twente. Pored grada nalazi se poznato ljetovalište Boekelo.

## Privreda
Enschede je velika željeznička raskrsnica i luka, pored tog on je i snažan industrijski centar, razvijene metalurgije sa velikom tvornicom guma Apollo Vredestein i poznatom pivovarom Grolsch. Grad ima i aerodrom (IATA: ENS, ICAO: EHTW) koji se nalazi 5.6&nbsp;km sjeverno od centra grada.

## Gradovi prijatelji
*  Palo Alto
*  Dalian

## Reference

## Vanjske veze

* Službene stranice grada 
* ''Enschede'' na portalu Encyclopædia Britannica
Middelburg

**Middelburg** je glavni grad provincije Zeelanda u Nizozemskoj. Grad je 2019. brojao 41.875 stanovnika, a istoimena općina (gemeente) 48.544 stanovnika.

## Geografija
Middelburg leži na jugozapadu Nizozemske na poluotoku Walcherenu, koji je nekad bio otok. Ime je dobio zbog svog centralnog položaja na otoku.

## Historija
Middelburg je bio prosperitetni grad za srednjeg vijeka kad je preko njega išla trgovina vinima i tekstilom. Svoj kasniji prosperitet ostvario je zahvaljujući tome što je bio sjedište Holandske istočnoindijske kompanije. Middelburg je bio jedan od prvih holandskih gradova kog su 1574. zauzeli Geuzeni, kalvinistički pobunjenici protiv španjolske vlasti. Grad je teško razaren za Drugog svjetskog rata kada je velik dio njegovih starih građevina porušen, ali je dobar dio njih nakon rata temeljito rekonstruiran.

## Znamenitosti
Najveće znamenitosti grada su gotička Gradska vijećnica iz 1512. godine, opatija Onze-Lieve-Vrouwe osnovana 1150. u kojoj je danas sjedište provincijske vlade, te Nova crkva (Nieuwe Kerk ili Sint-Nicolaaskerk) iz 16. vijeka.

## Privreda
Ekonomija Middelburga se bazira na turizmu i uslugama.

## Gradovi prijatelji

## Reference

## Vanjske veze

* Službene stranice grada 
* ''Middelburg'' na portalu Encyclopædia Britannica
Konstantin Igropulo

**Konstantin Valerjevič Igropulo** (ruski: **Константин Валерьевич Игропуло**; Stavropol, 14. travnja 1985.) je ruski rukometaš i reprezentativac koji trenutno igra za KIF Kolding. Igropulo je karijeru započeo u rodnom Stavropolu da bi jedno kratko vrijeme igrao u Grčkoj, prije nego se ponovo vratio u Rusiju. Nakon četiri godine u Čehovskim medvjedima, Igropulo odlazi u Barcelonu gdje igra do 2012. godine, nakon čega prelazi u Füchse Berlin. 

Za reprezentaciju je debitirao 2005. godine te je od tada standardni član svih ruskih momčadi te jedan od ključnih igrača.
Joe Penner

**Joe Penner** (11. novembar 1904 - 10. januar 1941) bio je američki komičar i zabavljač mađarskog porijekla, koji je uživao popularnost 1930-ih.

Rodio se kao **József Pintér** u Velikom Bečkereku (današnji Zrenjanin), a kao dijete je sa roditeljima emigrirao u SAD. Karijeru je izgradio nastupajući u vodviljima, temeljeći svoj humor na double entendreima i komičnim frazama. Iako je nastupio u nekoliko hollywoodskih filmova, najveću popularnost je stekao kao popularni radijski zabavljač. Umro je od zatajenja srca u 37. godini života.

## Audio-snimke
* Joe Penner and Rudy Vallee on ''The Fleishmann's Yeast Hour'' July 13, 1933

## Vanjska veze
* 
* Joe Penner biography (in Hungarian) 
* Wanna Buy a Duck?
Timur Dibirov

**Timur Anatoljevič Dibirov** (ruski: **Тимур Анатольевич Дибиров**; Petrozavodsk, 30. srpnja 1983.) je ruski rukometaš i reprezentativac koji trenutno igra za hrvatski klub RK Zagreb na poziciji lijevog krila. Prije Zagreba je igrao u Rusiji i  makedonskom Vardaru. Za reprezentaciju je nastupio na nekoliko međunarodnih natjecanja, a na Svjetskom prvenstvu 2013. je bio proglašen najboljim lijevim krilom turnira.
Bruno Ziener

**Bruno Ziener** (1870–1941) je bio njemački filmski glumac i režiser. Kao glumac je nastupio u preko 100 filmova, a režirao je 28, sve u nijemoj eri. Među njima se ističe *[[The Flight into Death]]* (1921).

## Izabrana filmografija

### kao glumac
* *[[Evening – Night – Morning]]* (1920)
* *[[Der falsche Prinz]]* (1922)
* *[[I.N.R.I. (film)|I.N.R.I.]]* (1923)
* *[[Guillotine (film)|Guillotine]]* (1924)
* *[[Wood Love]]* (1925)
* *[[Bismarck (1925 film)|Bismarck]]* (1925)
* *[[Panic (1928 film)|Panic]]* (1928)
* *[[The Prince of Rogues]]* (1928)
* *[[Taxi at Midnight]]* (1929)
* *[[The Woman One Longs For]]* (1929)
* *[[The Mistress and her Servant]]* (1929)
* *[[Dear Homeland]]* (1929)
* *[[Der rote Kreis (1929 film)|Der rote Kreis]]* (1929)
* *[[Dreyfus (1930 film)|Dreyfus]]* (1930)
* *[[A Student's Song of Heidelberg]]* (1930)
* *[[1914 (film)|1914]]* (1931)
* *[[Monte Carlo Madness (1931 film)|Monte Carlo Madness]]* (1931)
* *[[Johnny Steals Europe]]* (1932)
* *[[Marschall Vorwärts]]* (1932)
* *[[Trenck (film)|Trenck]]* (1932)
* *[[The Victor (film)|The Victor]]* (1932)
* *[[Heimat am Rhein]]* (1933)
* *[[Artisten]]* (1935)
* *[[Bel Ami (1939 film)|Bel Ami]]* (1939)
* *[[Water for Canitoga]]* (1939)

### kao režiser
* *[[Maria (1919 film)|Maria]]* (1919)
* *[[The Flight into Death]]* (1921)

## Izvori

## Literatura
* Grange, William. *Cultural Chronicle of the Weimar Republic*. Scarecrow Press, 2008.

## Vanjske veze
*
Krzysztof Lijewski

**Krzysztof Lijewski** (Ostrów Wielkopolski, 7. srpnja 1983.) je poljski rukometaš i bivši reprezentativac koji trenutno igra za KS Kielce. Njegov stariji brat, Marcin, također je igrao za poljsku reprezentaciju. Igračku karijeru započeo je u Poljskoj, da bi sedam godina proveo u Njemačkoj, gdje je igrao za HSV Hamburg i Rhein-Neckar Löwen. Godine 2012., vratio se u Poljsku, gdje igra za KS Kielce.
Dmitrij Kovaljov

**Dmitrij Sergejevič Kovaljov** (ruski: **Дмитрий Сергеевич Ковалёв**; Omsk, 15. svibnja 1982.) je ruski rukometaš i reprezentativac koji trenutno igra za ruski klub Spartak Moskva. Rukometom se počeo baviti 1999. godine, a od 2003. do 2017. godine igrao je za Medvjede, s kojima je bio višestruki prvak Rusije i sudjelovao je u europskim kupovima. Od 2017. godine je u Spartaku. Za reprezentaciju je nastupio više od 150 puta.
Adespota

**Adespota** (grčki: ἀδέσποτος = "bez gospodara", "nepoznatog autora", "anonimni") naziv je u filologiji za izdanje dela nepoznatih autora ili fragmenata takvih anonimnih dela. 

Posebno su poznate zbirke "adespota" s odlomcima grčkih tragičara, koji su se izvorno pojavili u delu *[[Tragicorum Graecorum Fragmenta]]*, koje je uredio August Nauck (2. izdanje, 1889, str. 835-958), kao i novo izdanje u dva toma, koje su uredili Bruno Snell i Richard Kannicht (*Fragmenta adespota. Testimonia volumini 1 addenda. Indices ad volumini 1 et 2*. Vandenhoeck & Ruprecht, Göttingen 1981). Za fragmente koji se pojavljuju i kod Naucka zadržana je njihova numeracija. 

Za grčku komediju značajan je 8. tom zbirke *[[Poetae comici Graeci]]*, u kome su objavljeni fragmenti iz komičkih dela nepoznatih autora.

## Literatura

* Wolfgang Luppe: Recenzija za *Tragicorum Graecorum Fragmenta.* Vol. 2: *Fragmenta adespota. Testimonia volumini I addenda, Indices ad volumina I et 2 by [[Richard Kannicht]]; [[Bruno Snell]].* u: *Gnomon.* 58. Bd., H. 2 (1986), S. 97–105.
* Rudolf Kassel, Colin Austin, *Poetae comici Graeci*, tom 8: *Adespota*, 1995,
Tore Svennberg

**Olof Teodor "Tore" Svennberg** (28. februar 1858 &ndash; 8. maj 1941) bio je švedski teatarski i filmski glumac, poznat po izuzetnoj plodnoj karijeri koja je trajala preko pet decenija.

Rodom iz Stockholma, karijeru je započeo nakon debija u teatru Folkan 1877. godine. Od 1878. do 1891. je nastupao u putujućim trupama zajedno s glumicom Juliom Håkansson, a povremeno ga je angažirao režiser Albert Ranft. Kasnije je stekao slavu nastupajući u Švedskom teatru u praizvedbama Strindbergovih i Ibsenovih drama. 1920. je dobio angažman u švedskom Kraljevskom dramskom teatru, koga je vodio kao direktor od 1922. do 1928.

U vrijeme zlatnog doba švedske kinematografije je imao niz zapaženih nastupa u nijemim filmovima Victora Sjöströma. Mlađim generacijama je vjerojatno poznatiji po ulozi u filmu *[[A Woman's Face (1938 film)|A Woman's Face]]* gdje mu je partnerica bila Ingrid Bergman.

## Izabrana filmografija
* *[[Sons of Ingmar]]* (1919)
* *[[The Monastery of Sendomir]]* (1920)
* *[[The Phantom Carriage]]* (1921)
* *[[A Woman's Face (1938 film)|A Woman's Face]]* (1938)

## Reference

## Vanjske veze
*
Ruth Stonehouse

**Ruth Stonehouse** (28. septembar 1892 &ndash; 12. maj 1941) bila je američka filmska glumica i režiser, koja je djelovala u nijemoj eri.

## Vanjske veze

* Ruth Stonehouse at IMDb.com
Otto Kanturek

**Otto Kanturek** (Beč, 27. jul 1897 - Cawston, Norfolk, Engleska, 26. jun 1941) bio je austrijski direktor fotografije i filmski režiser. 

Karijeru je otpočeo 1912. šegrtujući u Parizu za studio Gaumont. Odatle je, nakon izbijanja prvog svjetskog rata, preko Italije vratio u Austriju, te potom radio za bečki Sascha-Film, odnosno za Alexandera Kordu u Budimpešti, prije nego što je nakratko mobiliziran u austro-ugarsku vojsku gdje je služio u fotografskim jedinicama. Poslije rata se 1920. preselio u Berlin te surađivao s nizom uglednih režisera, među kojima se ističe Fritz Lang za koga je snimio *[[Frau im Mond]]*. Nakon dolaska nacista na vlast je radio u Pragu i Beču, prije nego što se konačno preselio u Britaniju gdje će provesti ostatak života i karijere. 

Nekoliko godina nakon izbijanja drugog svjetskog rata je godine 1941. dobio angažman u američkom pro-savezničkom filmu *[[A Yank in the R.A.F.]]*, gdje mu je povjereno snimanje scena zračnih borbi iz RAF-ovih aviona. 26. juna se Avro Anson iz koga je snimao scene sudario s Hawker Hurricaneom. Kanturek je tada poginuo.

## Filmografija

## Vanjske veze
*
Richard Carle

**Richard Carle** (7. jul 1871 - 28. jun 1941) bio je američki glumac, kompozitor i tekstopisac. Karijeru, započetu u teatru, privremeno je prekinula služba u prvom svjetskom ratu. Od 1925. je počeo redovno snimati filmove, gdje se specijalizirao za karakterne uloge sitničavih milionera. Najpoznatija je uloga bivšeg grofa prisiljenog zarađivati kao sluga u filmu *[[Ninotchka]]* 1939. godine.

## Izabrana filmografija

* *[[The Coming of Amos]]* (1925)
* *[[Eve's Leaves]]* (1926)
* *[[Soft Cushions]]* (1927)
* *[[While the City Sleeps (1928 film)|While the City Sleeps]]* (1928)
* *[[Habeas Corpus (1928 film)|Habeas Corpus]]* (1928 short)
* *[[Madame X (1929 film)|Madame X]]* (1929)
* *[[His Glorious Night]]* (1929)
* *[[One Hour with You]]* (1932)
* *[[Hollywood Party (1934 film)|Hollywood Party]]* (1934)
* *[[The Ghost Walks]]* (1934)
* *[[Home on the Range (1935 film)|Home on the Range]]* (1935)
* *[[The Gay Deception]]* (1935)
* *[[Life Returns]]* (1935)
* *[[The Bride Comes Home]]* (1935)
* *[[Dangerous (film)|Dangerous]]* (1935)
* *[[Love Before Breakfast]]* (1936)
* *[[Let's Sing Again]]* (1936)
* *[[One Rainy Afternoon]]* (1936)
* *[[Rhythm in the Clouds]]* (1937)
* *[[True Confession]]* (1937)
* *[[Outcast (1937 film)|Outcast]]* (1937)
* *[[It's a Wonderful World (1939 film)|It's a Wonderful World]]* (1939)
* *[[Maisie (film)|Maisie]]* (1939)
* *[[Ninotchka]]* (1939)
* *[[Seven Sinners (1940 film)|Seven Sinners]]* (1940)
* *[[One Night in the Tropics]]* (1940)
* *[[The Great McGinty]]* (1940)
* *[[The Devil and Miss Jones]]* (1941)
* *[[Million Dollar Baby (1941 film)|Million Dollar Baby]]* (1941)
* *[[Moonlight in Hawaii]]* (1941)
* *[[The Great Awakening (film)|The Great Awakening]]* (1941)
* *[[My Life with Caroline]]* (1941)

## Vanjske veze
* 
* Richard Carle papers, 1900-1941, held by the Billy Rose Theatre Division, New York Public Library for the Performing Arts
James Stephenson

*James Stephenson* (14. april 1889 - 29. jul 1941) bio je britanski teatarski i filmski glumac, najpoznatiji po nastupima u hollywoodskim filmovima krajem 1930-ih. Specijalnost su mu bile sporedne uloge profinjenih "urbanih" negativaca, ali ga je 1940. godine, usprkos relativne starosti i protivljenja šefova studija, William Wyler angažirao kao partnera Bette Davis u filmu *[[The Letter (film, 1940)|The Letter]]*. Taj se potez pokazao kao pun pogodak, ali je Stephensonova nastojanja da se nametne kao prava zvijezda prekinula iznenadna smrt od srčanog udara.

## Izabrana filmografija
* *[[The Perfect Crime (1937 film)|The Perfect Crime]]* (1937)
* *[[You Live and Learn]]* (1937)
* *[[Mr. Satan (film)|Mr. Satan]]* (1938)
* *[[White Banners]]* (1938)
* *[[When Were You Born]]* (1938)
* *[[Nancy Drew – Detective]]* (1938)
* *[[King of the Underworld (1939 film)|King of the Underworld]]* (1939)
* *[[Devil's Island (1939 film)|Devil's Island]]* (1939)
* *[[Confessions of a Nazi Spy]]* (1939)
* *[[Sons of Liberty (film)|Sons of Liberty]]* (1939)
* *[[Beau Geste (1939 film)|Beau Geste]]* (1939)
* *[[The Old Maid (1939 film)|The Old Maid]]* (1939)
* *[[Secret Service of the Air]]* (1939)
* *[[Espionage Agent]]* (1939)
* *[[The Private Lives of Elizabeth and Essex]]* (1939)
* *[[We Are Not Alone (1939 film)|We Are Not Alone]]* (1939)
* *[[Calling Philo Vance]]* (1940)
* *[[The Sea Hawk (1940 film)|The Sea Hawk]]* (1940)
* *[[A Dispatch from Reuter's]]* (1940)
* *[[South of Suez]]* (1940)
* *[[The Letter (1940 film)|The Letter]]* (1940)
* *[[Shining Victory]]* (1941)

## Vanjske veze

* 
* 
*
Apeldoorn

**Apeldoorn** je grad i općina (gemeente) od 155.564 stanovnika u nizozemskoj provinciji Gelderland.

## Geografija
Apeldoorn leži na istoku Nizozemske, u kraju pješčanih brežuljaka Veluwe na rubu šume Soeren.
Grad je sve donedavno u Holandiji bio poznat po svojim vrtovima, praonicama i manufakturama za izradu papira, a danas je poznat po brojnim sanatorijima po šumovitoj okolici.

## Historija
Apeldoorn je praktički sve do 19. vijeka, bio malo selo, u grad je iznikao nakon velikih melioracionih radova izvedenih u tom kraju od tog doba.

## Znamenitosti
Najveća znamenitost Apeldoorna je barokni dvorac Het Loo, izgrađen 1686. pored dotadašnjeg manjeg dvorca za engleskog kralja iz dinastije Oranje-Nassau koja je bila i vladarska kuća u Nizozemskoj. Trinaest kilometara jugozapadno od grada nalazi se nacionalni park Hoge Veluwe.

## Privreda i obrazovanje
Današnji Apeldoorn je industrijski grad u kom se proizvode lijekovi, kemikalije i uređaji za hlađenje. Apeldoorn je i velika cestovna i željeznička raskrsnica, a i luka jer je kanalom spojen sa Zwolleom. Grad je i univerzitetski centar, u njemu se nalaze Saksonski univerzitet primjenjenih nauka, Teološki univerzitet i Nizozemska policijska akademija.

## Gradovi prijatelji
*  Banda Aceh
*  Burlington

## Reference

## Vanjske veze

* Službene stranice grada  
* ''Apeldoorn'' na portalu Encyclopædia Britannica
Marieluise Claudius

**Marie Luise Claudius** (6. januar 1912 - 2. august 1941) je bila njemačka filmska glumica koja je uživala popularnost 1930-ih. 

Odrasla je u glumačkoj porodici. Karijeru joj je prekinula smrt od zatajenja srca u 30. godini života

## Filmografija
* *The Growing Youth* (Christa von Borck, gimnazijalka) (1933)
* *Das verlorene Tal* (Verena Stettler, kćer) (1934)
* *Die Stimme der Liebe* (Zenzi) (Marie Luise Claudius) (1934)
* *Krach um Jolanthe* (Sophie, her sister) (1934)
* *[[Peer Gynt (1934 film)|Peer Gynt]]* (Solveig) (1934)
* *Der Ammenkönig* (Lisbeth) (1935)
* *Der rote Reiter* (Etelka, njena kćer) (1935)
* *Ich war Jack Mortimer* (Marie Polikow) (1935)
* *The Making of a King* (Princeza Wilhelmine) (1935)
* *Abduction* (Suzanne Merville) (1936)
* *[[Augustus the Strong (film)|Augustus the Strong]]* (1936) (Grofica Anna Constanze Cosel) (1936)
* *Pan* (Eva) (1937)
* *Two Merry Adventurers* (Mary Berry) (1937)
* *Einmal werd' ich Dir gefallen* (Matthesi Stuck) (1938)
* *Maja zwischen zwei Ehen* (Eva Adrian) (1938)
* *Schatten über St. Pauli* (Hanna Carstens) (1938)
* *[[Ein Robinson]]* (Antje) (1940)

## Vanjske veze
* Marieluise Claudius at IMDB
Aribert Mog

**Aribert Mog** (1904–1941) bio je njemački filmski glumac poznat po nizu glavnih i sporednih uloga 1930-ih.

Poticao je iz porodice mozelskih vinara. Nakon prvog svjetskog rata se kao adolescent priključio nacionalističkim paravojnim formacijama Freikorpsa i sudjelovao 1921. u borbama protiv Poljaka za strateško selo St. Anneberg u spornoj Šleskoj. Nakon toga je studirao ekonomiju i pravo, potom putovao po Aljasci da bi sredinom 1920-ih otpočeo karijeru u teatru. Filmski debi je imao 1929. godine. Postao je članom radikalno desnog Borbenog saveza za njemačku kulturu i Nacionalsocijalističke organizacije tvorničkih ćelija. Nakon toga je nastupio u nekoliko popularnih filmova Trećeg rajha, ali i u čehoslovačkom filmu *[[Ekstase]]*, koji je početkom 1930-ih izazvao veliki skandal. Nakon izbijanja drugog svjetskog rata je u maju 1940. mobiliziran u Wehrmacht. Priključio se pottsdamskoj 9. pješadijskoj pukovniji te je 1941. poslan na Istočni front. Tamo je poginuo u činu narednika.

## Izabrana filmografija
* *[[Fight of the Tertia (1929 film)|Fight of the Tertia]]* (1929)
* *[[The Brandenburg Arch]]* (1929)
* *[[Scapa Flow (film)|Scapa Flow]]* (1930)
* *[[Abschied]]* (1930)
* *[[Westfront 1918]]* (1930)
* *[[Kinder vor Gericht]]* (1931)
* *[[The Trunks of Mr. O.F.]]* (1931)
* *[[Ekstase]]* (1933)
* *[[Fährmann Maria]]* (1936)
* *[[Die Unbekannte]]* (1936)
* *[[Ewiger Wald]]* (1936)
* *[[Karussell]]* (1937)
* *[[Fahrendes Volk]]* (1938)
* *[[The Curtain Falls]]* (1939)
* *[[The Fox of Glenarvon]]* (1940)
* *[[Wunschkonzert]]* (1940)

## Literatura
* Bergfelder, Tim & Bock, Hans-Michael. ''The Concise Cinegraph: Encyclopedia of German. Berghahn Books, 2009.

## Vanjske veze
*
Gyula Kabos

**Gyula Kabos** (rođen kao Gyula Kann; 19. mart 1887 - 6. oktobar 1941) bio je mađarski glumac i komičar, poznat kao jedna od najvećih zvijezda mađarske kinematografije u međuratnom periodu.

Kabos je karijeru započeo kao glumac u kazalištu u današnjoj Subotici, prije nego što se 1910-ih preselio u Budimpeštu, gdje je s vremenom izgradio reputaciju velikog zabavljač. Ispočetka skeptičan prema filmskoj umjetnosti, prihvatio ju je tek s dolaskom zvučnog filma. Rezultat su bile neke od najuspješnijih i najpopularnijih filmova 1930-ih. Kabos je, međutim, usprkos svog zvjezdanog statusa patio zbog financijskih problema, ali s vremenom sve više i jevrejskog porijekla, odnosno antisemitske kampanje u medijima. Predosjećajući rat, emigrirao je sa porodicom u SAD početkom 1939. godine, ali je tamo zbog nepoznavanja engleskog nije mogao ponoviti uspjeh u domovini. Umro je u siromaštvu i narušenog zdravlja.

Javnost u domovini je tek 1980-ih otkrila njegove filmove, te je nakon pada komunizma organiziran prijenos njegovih posmrtnih ostataka u domovinu.

## Filmografija

## Vanjske veze

* Kabos memorial webpage
* Kabos memorial webpage
* Kabos’ recordings on Gramofon Online 
*
Helen Morgan

**Helen Morgan** (2. august 1900 - 9. oktobar 1941) bila je američka glumica i pjevačica, najpoznatija po ulozi Julie La Verne u originalnoj kazališnoj postavi, a kasnije i ekranizaciji mjuzikla *[[Show Boat]]*. Iako se smatrala nadarenom pjevačicom, s posebnom sklonošću sentimentalnim ljubavnim pjesmama (), na karijeru i život su joj značajno uticali alkoholizam, koji ju je za vrijeme Prohibicije nekoliko puta odveo u zatvor, a kasnije načeo zdravlje, tako da je umrla od ciroze jetre.

1957. je u okviru TV-antologije Playhouse 90 emitiran biografska TV-drama The Helen Morgan Story gdje ju je tumačila Polly Bergen, a na osnovu nje iste godine godine snimljen istoimen igrani film gdje ju je tumačila Ann Blyth.

## Filmografija
* *[[Six Cylinder Love]]*, 1923
* *[[The Heart Raider]]*, 1923
* *[[Show Boat (1929 film)|Show Boat]]*, 1929 (samo u prologu, kao Julie La Verne i pjeva "Can't Help Lovin' Dat Man" and "Bill")
* *[[Applause (1929 film)|Applause]]*, 1929 (pjeva "What Wouldn't I Do For that Man" i "Give Your Little Baby Lots of Lovin'")
* *[[Glorifying the American Girl]]*, 1930 (pjeva "What Wouldn't I Do For that Man")
* *[[Roadhouse Nights]]*, 1930 (pjeva "It Can't Go On Like This")
* *[[The Gigolo Racket]]*, 1931, kratkometražni (pjeva "Nobody Breaks My Heart" i "I Know He's Mine")
* *[[Manhattan Lullaby]]*, 1933 kratkometražni (sang "The Stork Song")
* *The Doctor*, 1934 kratkometražni (pjeva "One Little Smile")
* *[[Frankie and Johnnie (film)|Frankie and Johnnie]]*, 1934 (pjeva "Give Me a Heart to Sing To" i "If You Want My Heart")
* *[[You Belong to Me (1934 film)|You Belong to Me]]*, 1934 (pjeva "When He Comes Home to Me")
* *[[Marie Galante]]*, 1934 (pjeva "Song of a Dreamer" and i Me Right for Treating You Wrong")
* *[[Sweet Music]]*, 1935 (pjeva "I See Two Lovers")
* *[[Go Into Your Dance]]*, 1935 (pjeva "The Little Things You Used to Do")
* *[[Show Boat (1936 film)|Show Boat]]*, 1936 (kao Julie La Verne pjeva "Can't Help Lovin' Dat Man" i "Bill")

## Pozornica
* *Sally*, 1923 (zbor)
* *Scandals*,1925-1926 (prva glavna uloga)
* *Americana*, 1926
* *American Grand Guignol*, 1927 (pjevala "Nobody Wants Me")
* *[[Show Boat]]*, 1927-1929 (kao Julie La Verne pjevala "Can't Help Lovin' Dat Man" and "Bill")
* *Sweet Adeline*, 1929-1931 (gl. uloga, pjevala "T'was Not So Long Ago", "Here am I", "Why Was I Born?", "The Sun About to Rise" i "Don't Ever Leave Me!")
* *[[Ziegfeld Follies]]*, 1931 (pjevala "Half-Caste Woman", tekst: Noël Coward)
* *Show Boat*, 1932–1933
* *Memory*, 1934 (gl. uloga, pjevala "A Fool There Was")
* *A Night at the Moulin Rouge*, 1939
* *Show Boat*, 1940 (kao Julie La Verne, pjevala Can't Help Lovin' Dat Man* i *Bill*)

== Literatura ==
* 

== Vanjske veze ==
* 
* 
* [http://www.ibdb.com/production.asp?ID=10538 Original 1927 *Show Boat* on Broadway] at Internet Broadway Database
* [http://sounds.mercurytheatre.info/mercury/390331.mp3 Campbell Playhouse Radio Broadcast *Show Boat* (March 31, 1939)]  on The Mercury Theatre on the Air
* 
* [http://www.filmbug.com/asin/B00005JN9D Review of *The Helen Morgan Story''] at Filmbug
*
Geuzen

**Geuzen** (francuski: *Les Gueux*, engleski: *Beggars*, čita se **Gezi**, dosl. *Prosjaci*) je naziv za holandske gerilce i pirate, sastavljene manje više od 
kalvinista koji su svojim akcijama inicirali Nizozemsku revoluciju (1568. - 1609.) protiv španjolske vladavine.

## Historija
Taj podsmješljivi naziv ispočetka se odnosio samo na sitne plemiće koji su se osudili potpisati, zajedno sa krupnim feudalnim magnatima - peticiju protiv progona protestanata. Nju su predali 1566. tadašnjem generalnom guverneru Nizozemske - Margareti od Parme, kako je Margareta djelomično ispunila njihove zahtjeve, - njihov lider Hendrik van Brederode, zadovoljan ishodom, rado je prihvatio to pežorativno ime - *Geuzen*.

Međutim njezin nasljednik titularni Vojvoda od Albe - Fernando Álvarez de Toledo, koji je u Nizozemsku došao 1567., želio je potpuno restaurirati apsolutističku vlast kralja Felipea II., pa su mnogi pobunjenici pobjegli u inozemstvo. Veliki broj tih emigranata ipak se u nekoliko sljedećih godina, vratio u domovinu u kojoj su se organizirali u kopnene i pomorske jedinice, pa su svojim iznenadnim geriliskim akcima uspjeli do kraja 1573., zauzeti primorske krajeve Nizozemske i preuzeti vlast u provinciji - Zeeland i tako se osigurati od potencijalnih španjolskih napada.

Gezanske gerilske jedinice bile su ispočetka sastavljene se od kalvinista iz svih dijelova Nizozemske, sa komandantima koji su najčešće bili lokalni plemići, a centar njihove aktivnosti bila je današnja provincija - Zeeland. Sve do 1576., njihove jedinice bile su osnovna nizozemska vojna sila, ali su odtad to prestaali biti, jer su se tad Nizozemskoj revoluciji pridružile i ostale provincije, pa su se počele osnivati formacije regularne vojske.

## Reference

## Vanjske veze
* ''Geuzen'' na portalu Encyclopædia Britannica
Walter Ruttman

**Walter Ruttman** (28. decembar 1887 - 15. jul 1941) bio je njemački filmski režiser, najpoznatiji kao autor eksperimentalnih filmova 1920-ih.

Prije nego što se bavio filmom je radio kao arhitekt i grafički dizajner. Filmom se počeo baviti 1920-ih, i brzo je počeo surađivati s mnogim poznatim imenima njemačke avangarde kao što su Oscar Fischinger i Erwin Piscator. Uglavnom se bavio konceptom vizualne muzike, eksperimentirajući s filmskom animacijom. Godine 1927. je snimio svoje najpoznatije ostvarenje - Berlin – *[[Die Sinfonie der Großstadt]]*, dokumentarni film o svakodnevnici Berlina koje će potaći stvaranje žanra gradskih simfonija. Nakon dolaska nacista na vlast je ušao u njihovu službu i u UFA-i snimao propagandne filmove. Između ostalog je radio kao pomoćnik Leni Riefenstahl na *[[Trijumf volje|Trijumfu volje]]*.

Umro je od embolije prilikom kirurškog zahvata.

## Izabrana filmografija

* *Lichtspiel: Opus I* (1921)
* *Der Sieger* (1922)
* *Das Wunder* (1922)
* *Lichtspiel: Opus II* (1923)
* *Lichtspiel: Opus III* (1924)
* *Lichtspiel: Opus IV* (1925)
* *Das wiedergefundene Paradies* (1925)
* *Der Aufstieg* (1926)
* *Spiel der Wellen* (1926)
* *Dort wo der Rhein...* (1927)
* ** (1927); ko-režiser: Alberto Cavalcanti
* *Melodie der Welt* (1929)
* *Wochenende* (1930) [eksperimentalni film sa zvukom bez slike]
* *In der Nacht* (1931)
* *Acciaio* (Stahl, 1933)
* *Altgermanische Bauernkultur* (1934)
* *Schiff in Not* (1936)
* *Mannesmann* (1937)
* *Henkel, ein deutsches Werk in seiner Arbeit* (1938)
* *Waffenkammern Deutschlands* (1940)
* *Deutsche Panzer* (1940)
* *Krebs* (1941)

## Vanjske veze
* 
*
Joachim Gottschalk

**Joachim Gottschalk** (Calau, 10. april 1904 &ndash; Berlin, 6. novembar 1941) bio je njemački glumac, koji je krajem 1930-ih uživao status jedne od najvećih evropskih filmskih zvijezda.

Rodio se u porodici ljekara, a neko vrijeme je proveo kao mornar prije nego što se počeo baviti glumom, nastupajući na pozornici u Stuttgartu. Tamo je 1930. upoznao Metu Wolff glumicu jevrejskog porijekla, s kojom se oženio, i koja mu je 1933. godine rodila sina po imenu Michael. Gottschalkov markantni izgled i talent su mu s vremenom pomogli da se probije na pozornice u Leipzigu, a potom i Berlinu, gdje ga je Universum Film AG (UFA) angažirala u nizu uspješnih filmova gdje mu je partnerica bila Brigitte Horney. Gottschalkova popularnost je bila takva da su čak i nacistički čelnici odlučili ignorirati to da mu je supruga Jevrejka. Sve se to, međutim, promijenilo kada ju je Gottschalk odlučio povesti na jednu svečanost gdje je bio prisutan ministar propagande Joseph Goebbels. Kada je za to doznao, Goebbels se razbjesnio i preko svog komesara za film Hansa Hinkela zahtijevao da se Gottschalk razvede od supruge. Gottschalk je to odbio, a nakon čega je dobio obavijest da će mu ženu i dijete deportirati u koncentracioni logor Theresienstadt, a on sam biti mobiliziran u Wehrmacht. Prije nego što su agenti Gestapa došli po njega, Gottschalk i supruga su uspavali sina, a potom zajedno izvršili samoubistvo puštanjem gasa. Goebbels je, nastojeći izbjeći skandal, naredio da se incident uopće ne spominje u tadašnjim medijima, tako da su mnogi Gottschalkovi fanovi za sudbinu glumci saznali tek iza rata. Hornay, koja je bila dobra Gottschalkova prijateljica, je otišla na njegov pogreb svjesna rizika da će time pasti u Goebbelsovu nemilost. 

Gottschalkova sudbina je poslužila kao inspiracija za zaplet filma *[[Ehe im Schatten]]*, koji je 1947. snimljen u sovjetskoj okupacionoj zoni (budućoj DR Njemačkoj).
## Filmografija
* *Du und Ich* (1938) (ul. Brigitte Horney)
* *[[Uproar in Damascus]]* (1939) (ul. Brigitte Horney)
* *Eine Frau wie Du* (1939) (ul. Brigitte Horney)
* *Flucht ins Dunkel* (1939)
* *Ein Leben Lang* (1940)
* *Das Mädchen von Fanö* (1941) (ul. Brigitte Horney)
* *Die Schwedische Nachtigall* (1941)

## Literatura
* Hull, David Stewart. *Film in the Third Reich: Art and Propaganda in Nazi Germany*, Simon and Schuster, 1973.
* Smith, Howard K. *Last Train From Berlin: An Eye-Witness Account of Germany at War*, Phoenix Press, 2001.

## Vanjske veze
* 
* Joachim Gottschalk - Postcards and Tobacco cards
Oscar Deutsch

**Oscar Deustch** (Birmingham, 12. august 1893 - London, 5. decembar 1941) bio je britanski poduzetnik mađarsko-jevrejskog porijekla, najpoznatiji kao osnivač znamenitog lanca kino-dvorana Odeon.

Odrastao u porodici trgovaca starim metalom, Deutsch je 1920. napustio porodični posao kako bi zajedno sa školskim drugovima Michaelom Balconom i Victorom Savilleom osnovao poduzeće za produkciju filmova. Ubrzo se međutim okrenuo distribuciji i prikazivanju filmova. Svoje prvu kino-dvoranu je podigao 1925. u Coventryju, a potom 1. oktobra 1928. i u rodnom Birminghamu. Kako bi popularizirao projekt, organizirao je javni natječaj za ime dvorane, a pobjednik je izabrao "odeon". Pet godina kasnije je bio vlasnik čak 26 dvorana širom zemlje. Njihova karakteristika je bila ta da su se gradili u "otmjenim" dijelovima gradovima, odnosno bili zamišljeni za srednju i višu klasu, a krasila ih je i Art Deco arhitektura. Ekspanzija se nastavila tako da je do početka 300-ih kompanija Odeon Theatres Ltd. imala preko 300 dvorana u Britaniji. 

Deutsch se osim kino-djelatnošću bavio i humanitarnim radom, pa je 1938. pomogao pri evakuaciji manjeg broja Jevreja iz Trećeg rajha. Javno se zalagao za suprotstavljanje Njemačkoj i ponovno naoružavanje Britanije pred drugi svjetski rat. Njegovo zdravlje je godinama bilo načeto rakom, ali se pogoršalo usljed posljedica njemačkog bombardiranja 1940. godine. 

Nakon smrti je udovica Odeon Theatres prodala J. Arthuru Ranku, koji će tako stvoreni kapital iskoristiti za stvaranje britanskog filmskog studija Rank Organization. Originalni lanac kino-dvorana dan-danas postoji pod imenom Odeon UCI.

## Vanjske veze
* BFI Screenonline on Oscar Deutsch
Bengt Djurberg

**Bengt Djurberg** (23. jul 1898 – 2. novembar 1941) bio je švedski glumac i pjevač. Tokom karijere, započete 1919. godine nastupom u Stillerovom filmu *Sången om den eldröda blomman*, je nastupio u ukupno 25 filmova. Umro je od raka.

## Izabrana filmografija
* *[[Sången om den eldröda blomman (1919 film)|Sången om den eldröda blomman]]* (1919)
* *[[Karl XII (1925 film)|Karl XII]]* (1925)
* *[[Cafe X]]* (1928)
* *[[Den starkaste]]* (1929)
* *[[Fridas visor]]* (1930)
* *[[Vi som går köksvägen]]* (1932)
* *[[Pojkarna på Storholmen]]* (1932)
* *[[Två man om en änka]]* (1932)
* *[[Ebberöds bank]]* (1935)
* *[[John Ericsson - segraren vid Hampton Roads]]* (1937)
* *[[Filmen om Emelie Högqvist]]* (1939)

## Reference

## Vanjske veze
*
Kriza (TV serija)

***Kriza*** je bosanskohercegovački televizijski sitkom koji se od 2013. godine emitira na programu Federalne televizije. Radnja prikazuje četvoricu sredovječnih prijatelja - koje glume Nikola Kojo, Enis Bešlagić, Aleksandar Seksan, Mirvad Kurić - koji se nakon mnogo godina ponovno sastaju i pokušavaju ostvariti mladenačke snove o karijeri rock muzičara. Serija se emitirala od 6. oktobra 2013. pa sve do 5. januara 2014. Serija je snimana u Sarajevu tokom juna 2013. godine.

## Vanjske veze
* 
* Profil na portalu MaxTV
Ikarije

**Ikarije** (grčki: Ἰκάριος / *Ikários*) ime je dve ličnosti u grčkoj mitologiji.

## Ikarije iz Sparte

Jedan **Ikarije** bio je sin Perijera i Gorgofone ili pak Ebala i Bateje, brat Hipokoontov i Tindarejev te, preko Peribeje, otac Penelope, Toanta, Damasipa, Imeusima, Aleteta i Iftime. Prema drugim verzijama, bio je otac Penelope, Alizeja i Leukadija, koje mu je sve rodila Polikasta. Kao druge njegove moguće žene spominju se Dorodoha (kći Orsihola) i Asterodija (kći Euripila); Asterodija mu je navodno rodila pet sinova ― Amasiha, Falereja, Toonta, Feremilijada i Perilaja ― kao i ćerku Laodiku ili Laodamiju.

Ikarije je bio spartanski kralj i vrhunski trkač koji nikome nije dopuštao da se oženi njegovom ćerkom osim ako ga prethodno ne pobedi u trci. Odisej je uspeo u tome te se oženio Penelopom. Nakon što su se venčali, Ikarije je pokušao da ubedi Odiseja da ostanu u Sparti. Njih dvoje su ipak otišli iz Sparte, ali Ikarije ih je sledio, moleći ćerku da ostane u rodnom gradu. Odisej joj je rekao da mora odlučiti želi li biti s ocem ili s mužem. Ona nije odgovorila, nego je skromno prekrila svoje lice velom. Ikarije je ispravno to protumačio kao znak njene želje da ode s Odisejem, te ih je pustio da odu, a na tom je mestu podigao kip Aidosi (Skromnosti). Ikarije je očito još bio živ u vreme kad su se odigravali događaji opisani u *[[Odiseja|Odiseji]]*.

## Ikarije iz Atine

Drugi **Ikarije** bio je iz Atine i živeo je u doba vladavine kralja Pandiona. Jednom prilikom srdačno je ugostio boga Dionisa, te ga je ovaj podučio veštini spravljana vina. Ikarije je počastio vinom svoje susede i pastire, no kad je vino počelo delovati oni pomisliše kako ih je Ikarije otrovao te ga ubiju. Njegova kći, Erigona, i njena kuja, Mera, pronašle su njegovo beživotno telo. Erigona se od žalosti obesila nad očevim grobom. Dionis se razgnevio i kaznio je Atinu bolešću, uzrokujući ludilo kod svih neudatih žena, koje su se sve obesile upravo kao Erigona. Bolest nije prestala sve dok Atinjani nisu uveli verske obrade u čast Ikarija i Erigone. Ikarije je smešten među zvezde kao sazvežđe Volar (Βοώτης). U Pafosu na Kipru otkriven je jedan mozaik u rimskoj vili iz 2. veka nove ere nazvanoj "Dionisovom kućom", koji prikazuje Dionisa kako pruža dar vinove loze i vina Ikariju kao nagradu za Ikarijevo nesebično gostoprimstvo. Kliment Aleksandrijski imao je verovatno na umu ovog Ikarija kad ga je nazvao mužem Fanoteje, žene za koju se verovalo da je izumela heksametar.

## Reference

## Vanjske veze
* Myth Index - Icarius
Haarlemmermeer

**Haarlemmermeer** je općina(gemeente) od 162.300 stanovnika u nizozemskoj provinciji Sjevernoj Holandiji. Najveći grad općine je Hoofddorp.

## Geografija
Haarlemmermeer leži na terenu nekadašnjeg jezera Haarlem koje je isušeno između 1840. i 1852. To u pravom smislu i nije kompaktno urbano naselje, već skup naselja, premreženih cestama i jarcima, koji završavaju pod pod pravim kutom kada dođu do kanala i nasipa. Stanovništvo je koncentrirano u naseljima Hoofddorpu, Nieuw-Vennepu, Badhoevedorpu i Zwanenburgu, koja leže duž nasipa i po polderu. Od početka 1980-ih počelo je intenzivno doseljavanje stanovnika, tako da je danas dobar dio poldera urbaniziran.

## Historija
Kako Haarlemmermeer praktički nije ni postojao do 20. vijeka, nema se puno reći o njegovoj historiji. U nekadašnjem jezeru Haarlem odigrala se 1573. jedna od poznatijih pomorskih bitaka Nizozemske revolucije, između gezijskih pirata i španjolske flote.

## Znamenitosti
Najveća znamenitost Haarlemmermeera je Muzej poldera, pored Heemstedea, smješten u nekadašnjoj pumpnoj stanici Cruquius, koja je radila od 1849. do 1933. godine.

## Privreda i transport
Po plodnoj zemlji poldera sije se pšenica, repa, krumpir, i uzgaja goveda za mlijeko i meso. Uz to se mnogi bave uzgojem cvijeća (i njihovih lukovica), a rašireno je i povrtlarstvo. U tvornicama se proizvode avioni, metalni namještaj, strojevi i čamci za spašavanje. Na sjeveroistoku općine nalazi se veliki amsterdamski aerodrom Schiphol.

## Gradovi prijatelji
*  Cebu City
*  Hódmezővásárhely

## Reference

## Vanjske veze

* Službene stranice grada  
* ''Haarlemmermeer'' na portalu Encyclopædia Britannica
Veluwe

**Veluwe** (fon. **Veljuve**, dosl. *Loša zemlja*) je brdovita regija u nizozemskoj provinciji Gelderland. To je kraj velik nekih 1100 km², vrlo različitih krajolika, od terena pokrivenih šumama, do stepa, malih jezera i najvećih evropskih pješčanih nanosa.

Veluwe je ostatak najvećeg morenskog kompleksa u Nizozemskoj, koji se proteže u dužinu od nekih 60 km od sjevera prema jugu, te dosežu visinu i do 110 metara. Veluwe je nastao glacijacijom prije nekih 200.000 godina, za vrijeme pleistocena. Tad su ledenjaci, debeli i do 200 metara, svojim pomicanjem gurali pijesak u stranu iz delte Rajne, Meuse i Scheldta, stvarajući na taj način brda koja sada čine većinu Veluwea. Kako su ona građena od pijeska, lako i brzo propuštaju kišnicu, koja protiče do dubine od nekih desetak metara, a zatim opet izvire na površinu na rubovima brda.

U Veluweu se nalazi i nacionalni park Hoge Veluwe, čija brda prelaze visinu od 105 metara.

## Reference

## Vanjske veze

* ''Veluwe'' na portalu Encyclopædia Britannica 
* Službene stranice Nacionalnog parka Hoge Veluwe
Morena

**Morena** (od francuskog: *Moraine*) je naziv za sav akomulirani materijal kojeg ledenjak svojim klizanjem povlači sa sobom i nosi dalje do doline. Obično su to krhotine stijena koje ledenjaci često razmrve do pijeska.

Taj izraz koristili su stanovnici francuskog Chamonixa za označavanje stijena koje su stvorili ledenjaci, a u nauku ga je uveo Švicarac Horace Benedict de Saussure 1799. godine.

## Karakteristike
Po obliku i načinu nastanka, razlikuje se nekoliko vrsti morena;

**Prizemne morene** ili zemljane, leže ispod ledenjaka, nepravilnog su oblika i uglavnom se sastoje od gline i pijeska, a to je najrašireniji depozit kontinentalnih ledenjaka. Taj sloj obično ima debljinu do 5 metara, iako mada rijetko može doseći debljinu i do 20 metara.

**Završne morene** ili terminalne, sastoje se od grebenastog sloja krhotina stijena koje gura prema naprijed čelo ledenjaka, koji se u luku svija niz dolinu, tako da se taj sloj širi sve do rubnih morena. One se javljaju na valovitom ili brdovitom terenu punom neravnina.

**Rubne morene** ili bočne morene sastoje se od krhotina formiranih erozijama i lavinama, koje ledenjak svojim klizanjem vuče do doline uz svoje rubove, kad se konačno zaustavi taj sloj se oblikuje u obliku izduljenog grebena.

**Središnje morene** imaju dugu usku liniju ili zonu nakupljenih krhotina, koja nastaje kad se spoje dva ledenjaka i njihove rubne morene, rezultat tog spoja je kombinacija tih dviju ledenjaka. On se taloži u obliku grebena, otprilike paralelno sa smjerom kretanja ledenjaka.

**Usporene morene** imaju u sebi i još poneku završnu morenu, koja se nakupila tokom privremenog zastoja klizanja ledenjaka. Takvi depoziti otkrivaju historiju klizanja ledenjaka prema dolini, a u pojedinim slučajevima nađe se i do desetak takvih morena nataloženih jedna na drugu, po dolinama uz rubove stabala koja tu rastu.

## Reference

## Vanjske veze

* ''Moraine'' na portalu Encyclopædia Britannica
Emmen (Nizozemska)

**Emmen** je grad od 108.832 stanovnika i općina (gemeente) u nizozemskoj provinciji Drentheu.

## Geografija
Emmen leži na sjeveroistoku Nizozemske, na pješčanom sprudu Hondsrugu.

## Historija
Emmen je u grad izrastao iz naselja kolonista (veenkolonien) u 19. vijeku, koji su tu naseljeni da iskrče treset i pretvore taj kraj u poljoprivredno zemljište. Međutim, kada je 1920. prestala eksploatacija treseta, naglo je porasla nezaposlenost. Ubrzo kasnije izrastao je u jedan od najvećih industrijskih i urbanističkih centara provincije Drenthea, s tvornicama tekstila (umjetna svila, poliesterska vlakna), metalurgije, kemikalija i lijekova. Nakon Drugog svjetskog rata naročito se razvila drvna industrija.

## Znamenitosti
Kako je Emmen novi plansko izgrađeni grad, njegove najveće atrakcije su zoološki vrt i muzej. Pored grada nalaze se dolmeni (hunebedden), megalitski prahistorijski spomenici.

## Privreda
Pored već spomenute industrije za ekonomiju grada značajna su naftna i plinska polja, u neposrednoj okolici na jugu, pored sela Schoonebeeka.

## Reference

## Vanjske veze

* Službene stranice grada  
* ''Emmen'' na portalu Encyclopædia Britannica
Borgen

**Borgen** je danska politička drama autora Adama Pricea. Originalno se počela prikazivati na danskom kanalu DR1 26. rujna 2010. i završila 10. ožujka 2013. Snimljeno je 30 epizoda, podijeljenih u tri sezone.

Serija prikazuje život karizmatične političarke Birgitte Nyborg (Sidse Babett Knudsen) koja neočekivano postane prva žena na čelu Vlade. Osim Birgitte protagonisti serije su njezin savjetnik za medije Kasper Juul (Pilou Asbæk), te ambiciozna politička novinarka Katrine Fønsmark (Birgitte Hjort Sørensen).

Borgen (dvorac) je nadimak za Palaču Christiansborg koja je sjedište Danskog parlamenta, ureda predsjednika Vlade i Vrhovnog suda.

## Reference
8. venecijanski filmski festival (1940)

**8. [[venecijanski filmski festival]]** ili **8. međunarodna smotra filmske umjetnosti u Veneciji** () je održana od 1. do 8. septembra 1940. u Veneciji. Održan je točno godinu dana nakon izbijanja drugog svjetskog rata, u koji je u međuvremenu ušla Italija na strani Sila Osovine. Zbog toga na programu nije bilo filmova iz savezničkih zemalja, a već ranije je trajako bojkot od strane američkih filmskih studija; to je sve rezultiralo da su na programu bile gotovo isključivo filmovi iz osovinskih ili zemalja pod osovinskom okupacijom, te da su oni uglavnom imali propagandni karakter. Pri tome se posebno ističe zloglasni njemački antisemitski film *[[Jud Süss (film, 1940)|Jud Süss]]*. Glavnu nagradu - Mussolinijev kup - je u kategoriji italijanskog filma osvojio *[[L'assedio dell'Alcazar]]*, a u kategoriji stranog filma njemački film *[[Der Postmeister]]*.

Iz svih tih razloga se ovaj festival, kao i sljedeća dva (održani 1941. i 1942. godine) ne smatra dijelom službene kronologije manifestacije, te se smatra kako je "pravi" 8. festival održan tek nakon završetka rata 1947. godine.

## Vanjske veze
*  Mostra del Cinema di Venezia 1940 sull'Internet Movie Database
* Sito ufficiale della Mostra del Cinema di Venezia
* L'8ª Mostra Internazionale d'Arte Cinematografica nell'archivio della Biennale
The Lady Eve

***The Lady Eve*** je američka crno-bijela filmska komedija snimljena 1941. u režiji Prestona Sturgessa. Radnja, okvirno temeljena na kratkoj priči *Two Bad Hats* Moncktona Hoffeja, prikazuje kako lijepa prevarantica Jean Harrington (čiji lik tumači Barbara Stanwyck) namjerava zavesti i opelješiti bogatog, ali naivnog nasljednika Charlesa Pikea (koga glumi Henry Fonda), ali kako se njeni planovi poremete nakon što se zaljubi u svoju žrtvu. *The Lady Eve* se danas smatra jednim od najboljih romantičnih, odnosno screwball komedija klasičnog Hollywooda.

## Uloge
* Barbara Stanwyck ... Jean Harrington
* Henry Fonda ... Charles Poncefort Pike
* Charles Coburn ... "Pukovnik" Harrington
* Eugene Pallette ... Horace Pike
* William Demarest ... Muggsy alias Ambrose Murgatroyd
* Eric Blore ... Sir Alfred McGlennan Keith
* Melville Cooper ... Gerald
* Martha O'Driscoll ... Martha
* Janet Beecher ... Janet Pike
* Robert Greig ... Burrows
* Dora Clement ... Gertrude
* Luis Alberni ... Emile, Pikeov kuhar

## Izvori
### Napomene

### Literatura

* Coursodon, Jean-Pierre. *American Directors: Volume I*. New York: McGraw-Hill, 1983. .
* Curtis, James. *Between Flops: A Biography of Preston Sturges*. New York: Limelight Editions, 1984. .
* Faith, Kathleen. *The Unruly Woman: The Politics of Confinement & Resistance*. Austin, Texas: University of Texas Press, 1995. .
* Nochimson, Martha. "The Lady Eve and Sullivan's Travels" in *Cineaste*, Vol. 27, Issue 3, Summer 2002.
* Sarris, Andrew. *The American Cinema:: Directors And Directions 1929-1968*. New York: E.P. Dutton, 1995, First edition 1968. .

## Vanjske veze

* 
* 
* Criterion Collection essay by James Harvey
Alvin York

**Alvin Kalum Jork** (; Pal Mal, 13. decembar 1887 – Nešvil, 2. septembar 1964) je bio vojnik armije SAD koji je ostao zapamćen u istoriji po iskazanom junaštvu u Prvom svetskom ratu.

Jork se rodio u siromašnoj porodici u mestu Pal Mal, država Tenesi. Njegova porodica nije mogla da se izdržava samo od obrade zemlje zbog čega je mali Alvin često išao u lov zajedno sa svojim ocem. Ubzo je postao izuzetan strelac. U kraju u kom je živeo, bio je poznat kao kavgadžija i alkoholičar i često je učestvovao u kafanskim tučama. Nakon što je 1914. godine u jednoj od ovakvih tuča nastradao njegov najbolji prijatelj Jork je odlučio da se promeni. Posle ovog incidenta postao je posvećeni hrišćanin zbog čega je po izbijanju Prvog svetskog rata odbio poziv za regrutaciju pozivajući se na prigovor savesti (mada danas postoje neslaganja oko njegovog statusa).

Jork je naposletku ipak regrutovan 1917. godine i raspoređen u 82. pešadijsku diviziju. Tokom Meza-Argonske ofanzive 8. oktobra 1918. godine bio je kaplar u 328. pešadijskom puku kada je, zbog pogibije nadređenih oficira morao da preuzme komandu nad pešadijskim odeljenjem. Iako se u različitim opisima njegove akcije navodi da ju je izveo sam, u zvaničnom izveštaju navedeno je da je kaplar Jork napao aktivno neprijateljsko mitraljesko gnezo zajedno sa još sedam vojnika. U akciji koja je usledila ubijeno je 25, a zarobljeno 132 nemačka vojnika (uključujući i 4 oficira). Za ovu akciju američka vojska odlikovala ga je Krstom za ratne zasluge. Francuska, na čijoj teritoriji se Jork borio, odlikovala ga je Ratnim krstom i Legijom časti. Italija i Crna Gora su ga takođe odlikovale Ratnim krstom i Ratnom medaljom. Iako je u vreme kada se akcija odigrala bio kaplar, zbog zasluga na bojnom polju unapređen je u čin narednika zbog čega je i postao poznat u SAD i širom sveta kao „Narednik Jork“.

18. aprila 1919. godine. Jork je odlikovan najvišim odlikovanjem SAD, Medaljom časti.

Po povratku u SAD osnovao je privatni poljoprivredni institut u Džejmstaunu, Tenesi, u blizini svoga rodnog mesta. Institut nije uspeo da se razvije pod njegovom upravom zbog čega je predat na upravu državi Tenesi. Posle ovog neuspeha preuzeo je upravo nad mlinom u Pal Malu na reci Vulf koji je danas deo državnog parka. Država Tenesi obezbedila mu je veliku kuću (po tadašnjnim standardima) koja i dan danas stoji pored auto-puta br. 127. Umro je 1964. godine od izliva krvi u mozak. Sahranjen je u svom rodnom mestu.

1941. godine je po njegovom podvigu snimeljen film „Narednik Jork“ u kome glavnu ulogu igra Gari Kuper.

5. maja 2000. godine. Poštanska služba SAD izdala je seriju maraka na temu „Istanknutih vojnika“ na kojima se našao i lik Alvina Jorka.

## Vanjske veze
Sullivan's Travels

***Sullivan's Travels*** () je američka crno-bijela filmska komedija snimljena 1941. u režiji Prestona Sturgessa. Naslovni protagonist, čiji lik tumači Joel McCrea, je uspješni hollywoodski režiser koji, umoran od snimanja eskapističkih komedija želi napraviti društveno angažirano ostvarenje koje prikazuje težak život masa osiromašenih Velikom depresijom. Radnja prikazuje kako, u nastojanju za što većom autentičnošću, odlučuje živjeti poput skitnice (hoboa), te kako taj plan, zbog nerazumijevanja, zamjene identiteta i drugih komplikacija krene katastrofalno krivo. Sturges, koji je nedugo prije imao veliki uspjeh s romantičnom komedijom *[[The Lady Eve]]*, napisao je scenarij djelomično inspiriran stvarnim životnim iskustvima glumca Johna Garfielda. Snimanje su obilježili manji problemi sa cenzurom, kao i otkriće da je Veronica Lake, kojoj je to bila prva glavna ženska uloga, u šestom mjesecu trudnoće, a što je razbjesnilo Sturgesa. Nakon premijere je Sullivan's Travels imao mlake kritike, a američke vlasti su ga, uslijed ulaska u drugi svjetski rat zabranile za izvoz, držeći da je prikaz siromaštva u SAD suprotan interesima ratne propagande. Usprkos toga, *Sullivan's Travels* je s vremenom počeo dobivati na reputaciji; danas ga se smatra jednim od najboljih primjera satire u klasičnom Hollywoodu. Brojni filmaši i umjetnici su mu kasnije odali počast, najviše od svih braća Coen čiji je film *[[O Brother, Where Art Thou?]]*, posudio naslov i brojne detalje zapleta iz Sturgessovog ostvarenja.

## Uloge
* Joel McCrea ... John L. Sullivan
* Veronica Lake ... Djevojka
* Robert Warwick ... Mr. Lebrand
* William Demarest ... Mr. Jonas
* Franklin Pangborn ... Mr. Casalsis 
* Porter Hall ... Mr. Hadrian 
* Byron Foulger ... Mr. Johnny Valdelle 
* Margaret Hayes ... Sekretarica 
* Robert Greig ... Burrows, Sullivanov batler
* Eric Blore ... Sullivanov sluga
* Torben Meyer ... Ljekar
* Georges Renavent ... Stari skitnica

## Reference

## Vanjske veze

* 
* 
* 
* Criterion Collection essay by Todd McCarthy
* Review by Bosley Crowther in *[[New York Times]]* (1942)